NOTA DE FUNDAMENTARE
la proiectul de decizie „Cu privire la darea în locațiune, prin licitație publică, a unei încăperi în cadrul bunului imobil proprietate publică a raionului”

	1. Denumirea sau numele autorului și, după caz, a/al participanților la elaborarea proiectului actului normativ
Proiectul de decizie a fost elaborat de către Direcția economie și atragerea investițiilor


	

	2. Condițiile ce au impus elaborarea proiectului actului normativ


	2.1. Temeiul legal sau, după caz, sursa proiectului actului normativ
Proiectul este elaborat în baza:
· art. 9 alin. (2) lit. h) și art. 10 alin. (1)–(4) din Legea nr. 121/2007 privind administrarea și deetatizarea proprietății publice; 
· art. 1251–1269, art. 1279 și art. 1282–1286 din Codul civil nr. 1107/2002; 
· Regulamentului privind licitațiile cu strigare și cu reducere, aprobat prin Hotărârea Guvernului nr. 136/2009; 
· art. 43 alin. (1) lit. d), art. 46, art. 75 și art. 77 alin. (2) din Legea nr. 436/2006 privind administrația publică locală.


	2.2. Descrierea situației actuale și a problemelor care impun intervenția, inclusiv a cadrului normativ aplicabil și a deficiențelor/lacunelor normative
   În prezent, în cadrul unui bun imobil proprietate publică a raionului Ștefan Vodă, amplasat în satul Căplani, există o încăpere disponibilă care nu este utilizată eficient.
   Pentru valorificarea eficientă a patrimoniului public, evitarea degradării spațiilor neutilizate și generarea de venituri suplimentare la bugetul raional, se impune darea în locațiune a acestei încăperi prin procedură de licitație publică.


	3. Obiectivele urmărite și soluțiile propuse

	3.1. Principalele prevederi ale proiectului și evidențierea elementelor noi
Proiectul de decizie prevede:
· darea în locațiune prin licitație publică a unei încăperi cu suprafața de 16 m.p., amplasată în satul Căplani, parte a unui bun imobil proprietate publică a raionului; 
· stabilirea termenului de locațiune de 5 ani; 
· stabilirea prețului inițial de expunere la licitație; 
· desemnarea Comisiei de licitație pentru organizarea procedurii; 
· împuternicirea Președintelui raionului pentru desemnarea licitantului și semnarea contractului de locațiune; 
· stabilirea mecanismului de evidență contabilă a veniturilor și cheltuielilor aferente.
· 


	3.2. Opțiunile alternative analizate și motivele pentru care acestea nu au fost luate în considerare


	

	4. Analiza impactului de reglementare 

	4.1. Impactul asupra sectorului public
   Proiectul contribuie la administrarea eficientă a proprietății publice și la sporirea veniturilor bugetului raional.


	4.2. Impactul financiar și argumentarea costurilor estimative
   Proiectul va genera venituri suplimentare la bugetul raional din plata chiriei stabilite prin licitație, fără a implica cheltuieli semnificative suplimentare


	4.3. Impactul asupra sectorului privat
   Proiectul creează oportunități pentru mediul privat de a accesa spații închiriate în condiții transparente și concurențiale.


	4.4. Impactul social
   Impact indirect pozitiv prin valorificarea infrastructurii publice și posibila dezvoltare a serviciilor locale.
4.4.1. Impactul asupra datelor cu caracter personal
   Proiectul nu implică prelucrarea datelor cu caracter personal.
4.4.2. Impactul asupra echității și egalității de gen
  Proiectul nu generează impact negativ asupra egalității de gen, accesul la licitație fiind deschis tuturor participanților eligibili.


	4.5. Impactul asupra mediului
  Proiectul nu are impact asupra mediului.


	Alte impacturi și informații relevante
   Implementarea proiectului contribuie la creșterea eficienței gestionării patrimoniului public și la consolidarea disciplinei financiare.


	

	              5. Compatibilitatea proiectului actului normativ cu legislația UE 


	5.1. Măsuri normative necesare pentru transpunerea actelor juridice ale UE în legislația națională   Nu se aplică.

	5.2. Măsuri normative care urmăresc crearea cadrului juridic intern necesar pentru implementarea legislației UE   Nu se aplică.

	6. Avizarea și consultarea publică a proiectului actului normativ


	   Proiectul va fi supus consultării publice prin publicare în Registrul de stat al actelor locale și pe pagina web a Consiliului raional Ștefan Vodă, conform legislației privind transparența decizională.

	

	7. Expertizare


	     Proiectul urmează a fi supus expertizei juridice interne, în conformitate cu procedurile stabilite.

	8. Modul de încorporare a actului în cadrul normativ existent

	   Adoptarea proiectului nu necesită modificarea altor acte normative, fiind în concordanță cu cadrul legal privind administrarea bunurilor publice.

	9. Măsurile necesare pentru implementarea prevederilor proiectului actului normativ


	Implementarea va fi asigurată de:
· Comisia de licitație publică; 
· Președintele raionului Ștefan Vodă; 
· Aparatul contabil al Consiliului raional. 
   Aceștia vor asigura organizarea licitației, încheierea contractului de locațiune și evidența veniturilor obținute.

	


                   









